সরাসরি উত্তর না দিয়ে তিনি বললেন, ভালোই তো বলেছে ছফা। কিন্তু এই সব নিয়ে এক কথায় মন্তব্য করতে গেলে পরে সমস্যা হয়। ব্যাপারটা কারো কারো চোখে একপেষে লাগতে পারে। বাঙালি মুসলমানদেরকে বুদ্ধিবৃত্তিকভাবে সাবালক করা, ঢাকা বিশ্ববিদ্যালয়কেন্দ্রিক মুক্তির আন্দোলন ও মুসলমান সমাজে মুক্তচিন্তার ক্ষেত্রে একটি বড় ভূমিকা রাজ্জাক স্যার পালন করেছিলেন। ছফা বলতে পারত আরও কেউ আছে কিনা? এটা ছফার ব্যক্তিগত অভিমত। বিষয়টি আরও আলোচনামূলক হতে পারত। ছফা সে রকম বুদ্ধিমান হলে তাই করত। ভারতীয় উপমহাদেশে কয়টা সম্প্রদায় আছে, কার কী ভূমিকা তা নিয়ে বিশদ আলোচনা হওয়া দরকার, এখন তা হতে পারে।